af en en en af en af af af af af af af nl af af af af af af af af af af af af nl ar nl sv de de it sl fr en da af af af nl af af af af en af af af nl af nl nl af af af nl af nl nl af af fr en en en en en en en en en en en en en en en en en en nl nl nl nl en it en nl en nb en sv en nl nl nb en en en en sv fr nl it lt fr nl fr en en en en sv nl en en en en en en nl de nl nl en fy nl nl fy de nl fr de en nl af en nl nl nl nl en af
TUIS | ONTMOET | KALENDER | GESKIEDENIS | AKADEMIE | SPORT | KULTUUR | KOSHUIS | NUUS | FOTO'S | ALUMNI | KONTAK ONS
In 1960 het Huis Raubenheimer tot stand gekom. Gedurende die tydperk is die volgende superintendente aangestel. Hulle was Mnre J.D. Van Zyl (1960-1966), H.P. Joubert (1967-1974), J. De Villiers (1975-1976), P.J.V. Boonzaaier (1977-1981). Die koshuis is vernoem na `n voormalige L.V. vir Vryburg en latere Senator Mnr Naas Raubenheimer, uit erkenning vir sy beywering om  `n koshuis vir die Laerskool en Voorbereidingskool daar te stel. Volgens bronne het die kerkraad van Vryburg-Wes N.G. Kerk 'n lening van R94 560.00 by `n versekeringsmaatskappy aangegaan om die gebou op te rig.
In die beginjare moes dit moeilik wees om so `n koshuis te administreer, aangesien alle uitgawes, asook leningskuld uit die losiesgelde verhaal moes word. Dit was letterlik `n saak van pennies omkeer. In 1975 word die koshuis geheel en al deur die Departement oorgeneem. Dit het die administrasie aansielik vergemaklik aangesien baie van die administratiewe funksies wat deur die koshuis self uitgevoer moes word, deur die skoolraad oorgeneem is.
Tans bied die koshuis akkomodasie aan kinders, personeellede, assitentmatrones, matrone en `n superintendent met `n gesin. Baie word gedoen om die kinders se verblyf in Huis Raubenheimer so aangenaam moontlik te maak. 'n Televisiestel is aangeskaf en die bestaande speelpark is herstel en in pragtige kleure geverf. Die Department verskaf nie vir sulke geriewe nie, Hierdie fondse word ingesamel op inisiatief van die personeel en kinders.
Die laaste paar jaar word daar ook `n poging aangewend om die gebou van binne verfraai.
In die jaar 1882 is erf nommer 139 op die hoek van De Kock – en McKenziestraat deur die owerheid aan die Trustees van die Vryburg Undenomnational School” of Pubilc School” geskenk. Die Kennedy-skool wat in 1884 as 'n private skool begin het, het ook die enigste skool gebly tot 1890. In 1885 het die inwoners van Vryburg op eie koste 'n skoolgebou op erf nommer 139 opgerig  en Mej E Kennedy het na voltooing van die gebou haar intrek in die gebou geneem. Voorheen was haar skooltjie net onderkant die huidige Landbank geleë.
Op Maandag 02 Februarie 1897 is die Vryburg Public School” geopen met Mnr A. H. Maitland as hoof en 22 leerlinge, maar in Maart was daar reeds 59 leerlinge. Uit die Kennedy-skool het dus die Vryburg Public School” ontwikkel wat ook die voorloper van die huidige hoërskool en laerskool is.
In die beginjare het die skool primêre sowel as hoërskoolleerlinge gehuisves, totdat die hoërskool afdeling later na `n aparte gebou verskuif is (die latere Secunda Seunskoshuis), dog die twee afdelings was nog onder beheer van dieselfde hoof.
In 1940 het die twee afdelings finaal van mekaar geskei, elk met sy eie hoof. Met hierdie stap het die Vryburg Primêre Skool ontstaan, en moet 1940 dus as die stigtingsdatum van ons huidige skool beskou word.
Sedert 1940 is verskeie aangrensende erwe aangekoop wat tans die hele skoolterrein uitmaak. Weens onvoldoende akkomodasie is daar van tyd tot tyd uitbreidings aangebring om te voorsien in die skool se behoeftes.
Omstreeks 1952 is daar gevoel dat 'n spesiale naam aan die skool gegee moet word. Die naam Laerskool Stellaland  van ons eie Mnr J.D. (Tat) Van Zyl, wat departementshoof van die skool was. Hy het geglo dat dit die mees gepaste naam sou wees vir 'n spruit uit die eerste skool in die hoofstad van die destydse Republiek Stellaland. Gedurende 1953 is die naam dan ook verander van Vryburg Primêre Skool na Laerskool Stellaland.
Die eerste skoolgeboutjie van 1885 op erf nommer 139, tesame met sy latere toevoegings, wat tot op daardie datum nog as klaskamers gebruik is, is in 1957 gesloop, 'n Tennismuur is op daardie plek gebou.
Met die gedurige akkomodasienood en steeds stygende leerlinggetalle het die skoolkomiteeop 09 September 1952 'n besluit goedgekeur dat 'n voorbereidingskool afgestig word. In 1955 is die Voorbereingskool dan ook afgestig.
Op 25 Maart 1959 is die hoeksteen van die saal deur Mnr P.P. Hugo, destydse L.P.R gelê, en in Mei van dieselfde jaar is die saal voltooi. Die kleedkamers agter die saal is egter eers in 1964 voltooi.
Drie opslaankamers is in die loop van 1978 agter die musiekkamers opgerig, wat drie van die Standard 2 klasse gehuisves het. Die volgende uitbreidings by ons skool is aangevra, `n personeelkamer, kantore vir departementshoofde, brandkamer, biblioteek, naaldwerkkamer, labotorium, klaskamers, stoorkamers, toiletgeriewe en die skoonmaak van die geboue.
Mnr E. Pelser van Noord-Kaap besproeiingswerke skenk in 1977 'n besproeiingstelsel aan die skool. Sedertdien was die skooltuin  die trots van die skool.
Dinsdag 07 Maart 1978 was vir die Laerskool Stellaland 'n besondere dag, want op die dag het Mnr J. De Villiers, vorige skoolhoof, 'n skoollied aan die skool oorhandig wat hy self gekomponeer het. Die lied word elke Maandagoggend tydends saalbyeenkoms gesing.
Maandag 13 Maart 1979 was weer eens 'n hoogtepunt in ons skool se bestaan, want op die dag het Mev Sarie Wolmarans (moeder van die hoofseun van 1979, Leon, asook André en Liesel) `n skoolvlag wat deur haarself gemaak is aan die skool oorhandig. Die skoolvlag word sedertdien ook elke oggend tydens die vlaghysingseremonie deur die hoofdogter gehys.
Die opening van die Gert Lubbesportterrein op 29 April 1978 deur die Adjunk-direkteur van Onderwys, Mnr. A.J. Kennedy, was voorwaar 'n historiese gebeurtenis vir die skole van Vryburg, wat nou vir die eerste keer sedert hulle bestaan, oor hulle eie sportterein beskik en spreiligte is in 1979 aangebring. Op aandrang van Mnr E.C. Roberts, skoolhoof, is daar gedurende 1978 begin om geld in te samel vir die aankoop van 'n skoolbus. Op 'n Maandag oggend in Augustus 1979 kon ds, S.A. Estherhuizen, voorsitter van die skoolkomittee, dan ook die sleutels van die bus wat deur die Central Motors aan die skool verkoop is, aan die skoolhoof oorhandig.
Die volgende skoolhoofde was sedert 1940 aan die roer van sake:
1940 -1943        Mnr A.J. Myburgh
1944 - 1949       Mnr A. De Wet (1947 met studieverlof)
1947                  Mnr J. Wepener (tydelik)
1950 - 1952       Dr N. Siebenhagen
1952 - 1953       Mnr J.J. Engelbrecht
1954 -1955        Mnr N.J. Visser
1956 -1959        Mnr S.J. Robertson
1959 - 1977       Mnr J. De Villiers
1977 - 1983       Mnr E.C. Roberts
1984 - 1995       Mnr D H Visser
Mnr J.J. Engelbrecht was die kommissaris-generaal van die Ciskei, terwyl Mnr S.F. Robertson Adjunk-direkteur van Onderwys was. Daar is 4 rugbyvelde, 2 hokkievelde, `n krieketveld met 6 oefennette, 8  tennisbane, 8 dwergtennisbane met `n slaanmuur, vier netbalbane, `n atletiekbaan en `n paviljoen.
In Oktober 1982 het die Departement van Onderwys verbetereinge van R1,3 miljoen vir die  Laerskool Stellaland  goedgekeur. Sekere klaskamers word verbreek en herbou. Klaskamers word groter gemaak en die kleineres is verander in kleedkamergeriewe. Die personeelkamer en die skoolsaal word ook nou vergroot. Die deure en vloere word ook herstel of vervang. Die skool ontvang ook `n nuwe bus met 83 sitplekke.
"Carpe Diem" beteken "Gryp die geleentheid vas"
Die agtergrond van die skild is groen omdat dit ook die hoofkleur van die Republiek van Stellaland was. Bo-aan is 'n perkamentrol met die leuse op.
In die eerste kwadrant is die Ope Boek wat die dors na geleerdheid voorstel omdat daar so 'n groot gebrek aan fasilliteite in daardie dae was.
In die tweede kwadrant verskyn die opkomende son in die agtergrond met 'n graaf wat in die grond steek in die voorgrond. Die son simboliseer die aanbreek van 'n nuwe daeraad of era - voller en beter voorsiening vir onderwys. Die graaf het 'n dubbele simboliese betekenis. Die eerste dui op die aard van die bevolking, hoofsaaklik boere of landbouers. Die tweede is die simbool van arbeidsaamheid.
Die middel word oorheers deur 'n vyfpunt wit ster wat ook die hoofsimbool was van die Stellalandse Republiek waarvan Vryburg die hoofstad was. Die ster is onderskraag deur 'n gebreekte juk wat die afgewerpte juk van die oorheerser voorstel. Die twee punte wys opwaarts en staan dus vir vryheid van Vryburg. Die naam van die dorp, Vryburg, is afgelei van die nedersetters se sin en ideaal van vryheid - 'n plek waar hulle vry en onafhanklik kan lewe, dus 'n vrye of vesting.
Die Skoollied / School Anthem
In hierdie hoek van Kaapland,
waar die sterre helder skyn,
teen 'n hinterland van sand en gras
waar Rooi Afrikaners wei.
Is ons Vryburgers hier gebore of verplant,
verenig in ons liefde,
saam kinders van ons Stellaland.
Hier staan die Laerskool bekend
vir syferwerk en lees
wat ook op sportgebied presteer
Sterk na liggaam en na gees.
Laat ons hier gevorm word,
O Heer, gee geloof
die toekoms nie te vrees.
Die lig en wysheid elke dag
Laat Carpe Diem ons leuse wees.
In this small corner of the Cape
where the stars so brightly blaze
In a promised land of sand and grass
where the Africaners graze.
Here the Vryburgers are in body and soul
loyal and devoted -
united in our tie of love
all children of Stellaland.
Here the Primary School is known
for its good ability,
performing well in games and sport
strong in body and in soul.
Guide us here, oh God,
Give us faith to look ahead
to a future, oh so bright.
The light and wisdom everyday
which is our motto Carpe Diem.
Mnr. A. J. Myburgh
Mnr. A. de Wet
Mnr. J. J. Engelbrecht
Mnr. N. J. Visser
Mnr. S. F. Robertson
Mnr. J. de Villiers
Mnr. E. C. Roberts
Mnr. D. H. Visser
Mnr. G. P. Muller (waarnemend)
Mnr. H. J. Steyn (waarnemend)
Mnr. S. L. Fourie
SKOOLREËLS / SCHOOL RULES
Onlangse feeds op ons facebook blad:
Volg ons op Facebook
© 2013 Laerskool Stellaland | Ontwerp deur G Studio Branding Agency Pty (Ltd) Alle regte gereserveer.